Aalborg Stiftstidende, 1842-09-10
Stænderforsamlingen i Roeskilde. Møde den 26de August. Sagen ang. Skibsclarerer Kircks Andragende om Consumtionens ufortøvede og fuldstændige Ophævelse blev foretagen til foreløbig Behandling. Som Referent for den nedsatte Committee (David, Bruun, Raadmand Hansen, Etatsr. Bang, Zeuthen) oplæste Prof. David Committeens Betænkning, der gik ud paa: "At et Lovudkast til Consumtionsafgiftens fuldstændige Afløsning maa vorde forelagt de næste Stænderforsamlinger De Midler, hvorved det Tab i Statsindtægterne, som vil opstaae ved Consumtionens Ophævelse, skulde dækkes, havde Committeen meent at skulle tilveiebringes 1) ved at forhøie Brændeviinsafgiften udenfor Kjøbenhavn til den samme Størrelse som i Hovedstaden, nemlig til 6 1/2 s. pr. Pot. istedetfor at den nu kun udgjør 4 1/2 s.; 2) ved en Afgift, paa Ølproductionen og 3) ved en Classeskat. Under Sagens Behandling begyndte Kammerherre Abrahamson sit Foredrag saaledes: "Der er neppe mange Gjenstande, om hvilke Forsamlingen kan antages i Hovedsagen at være saa enig, som om den foreliggende. De Fleste, der have talt, ønske Consumtionen hævet; men det er naturligt, at Meningerne ere høist forskjellige om Midlerne. Committeen har seet Hovedmidlet i at forhøie den i Kjøbstæderne gjældende Brændeviinsafgift, 4 1/2 s. pr. Pot, til den i Kjøbenhavn gjældende, 6 1/2 s. pr. Pot, og den har foreslaaet at dække Resten deels ved en Consumtionsskat, deels ved en Afgift paa Ølproductionen. For at udbringe hiin Skat, har Committeen bragt i Forslag for Kjøbenhavns og Kjøbstædernes Vedkommende en Jnddeeling af alle Jndvaanere i Classer, og for Landets en Jnddeeling af Eiendommene paa lignende Maade. Hvad Kjøbstæderne angaaer, da vilde derved fremkomme et nyt Ligningsystem, en stor og ubehagelig Byrde; og den, som er bekjendt med Ligningen paa Formue og Leilighed, vil vistnok finde Betænkelighed ved at indlade sig paa samme. J Kjøbenhavn har man formeentligen kun Næringsskatten og Præstepen gene i denne Kategori, og med Hensyn til de sidste finder dog kun i Nødsfald, naar de frivilligt tegnede Bidrag ikke ere tilstrækkelige, en forceret Ligning Sted. J de mindre Kjøbstæder, hvor man i langt høiere Grad har Ligning efter Formue og Leilighed, fremstiller denne Udredelsesmaade af det Nødvendige sig ikke til Mængdens Tilfredshed. Vel skal jeg ikke tillade mig at optage, som mit, det Udtryk Fodieus", som er brugt om den nu bestaaende Ligning, men meget langt derfra er jeg rigtignok ikke. Det ligger i Tingens Natur, at de Mænd, som vælges til det Hverv, at foretage denne Ligning, meget tidt, om de ogsaa have den bedste, ja selv den reneste, Villie, mangle Kundskab til Lovene, høiere Overblik over Forholdene og Jndicium til at bedømme de enkelte Tilfælde. Paa Grund deraf kan det ved Udførelsen ikke godt undgaaes, at der jo paa flere Steder skee mange Misgreb. Naar man f. Ex. seer en Mand, fra det Øieblik han kjøber sig en Eiendom i en By, blive sat i høiere Skat, fordi han har kjøbt den, fordi han, absolut til Byens Fordeel, har sat endeel af sin Formue i en af Byens faste Eiendomme, naar det kunde hænde, at en Mand blev sat i høiere Skat, fordi han lader sin Gaard male, og store Ruder sætte i den, eller fordi det siges, som Rygte, at han har faaet en Arv, naar det kunde hænde, at der med Raivitet svares en i activ Tjeneste staaende Officeer, som undrer sig over, at han af sin Privatforme – thi hans Gage kan ikke beskattes – er sat i dobbelt saa høi Skat som Andre: "Deres militaire Gage kunne vi ikke beskatte, og vi ere derfor nødte til at sætte deres Privatformue i dobbelt saa høi Skat som Andres; – naar man paa denne Maade troer, vistnok meget uegentligen, at have lignet, da er det vist, at dette System bliver til et betydeligt Tryk. Seer man hen til de Personer, som udføre Ligningen, da er deres Hverv vistnok Jntet mindre end misundelsesværdigt: de faae meget Arbeide, megen Tidspilde, og, naar de ere færdige med Forretningen, ere som oftest, af 6 de 5 misfornøiede med deres Ansættelse; megen Uvillie, endeel Brede og Had er deres Sportler; Borgerne ansee det i mangen en By som en Ulykke at komme i Ligningscommissionen, og takke Gud den Dag, de forlade den. Naar nu til det Anførte kommer, at det maaskee et eller andet Sted kunde hændes, at Communalbestyrelsen, for at hjælpe paa den angrebne Ligningscommission, tager den Mesure, at Motiverne til Ligningen holdes hemmelige, saa afskjæres under disse Omstændigheder en Borger al Hjælp mod mindre vel motiveret og vilkaarlig Adfærd af Ligningscommissionen.